

PROJEKTS uz 09.10.2024.

vēlamais datums izskatīšanai: Attīstības komitejā 13.11.2024.

domē: 28.11.2024.

sagatavotājs: Indra Murziņa

ziņotājs: Indra Murziņa

LĒMUMS

Ādažos, Ādažu novadā

2024. gada 28.novembrī **Nr.**«DOKREGNUMURS»

**Par Ādažu novada domes 25.11.2008. saistošo noteikumu Nr.32 “Par detālplānojuma Ādažu novada Kadagas ciema nekustamajam īpašumam Lāceņu ielā 1 grafisko daļu un teritorijas izmantošanas un apbūves noteikumiem” atzīšanu par spēku zaudējušiem**

Ādažu novada pašvaldības (turpmāk – Pašvaldība) dome 23.11.2022. pieņēma lēmumu Nr.558 “Par Ādažu novada teritorijas plānojuma izstrādes uzsākšanu”, saskaņā ar kuru uzsākta Ādažu novada teritorijas plānojuma 2025.-2037.gadam izstrāde un apstiprināts darba uzdevums.

Saskaņā ar Teritorijas attīstības plānošanas likuma 3.pantā nostiprināto pēctecības principu un Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 29.punktu, uzsākot teritorijas plānojuma vai lokālplānojuma izstrādi, ir jāveic spēkā esošo detālplānojumu izvērtēšana - izvērtējums ietverams teritorijas plānojuma vai lokālplānojuma paskaidrojuma rakstā. Detālplānojumu pārskatīšanas kritēriji ir noteikti Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 131.2 punktā.

Detālplānojumu izvērtēšanas procesā konstatēts:

1. detālplānojums Ādažu novada Kadagas ciema nekustamajam īpašumam Lāceņu ielā 1 apstiprināts ar Ādažu novada domes 25.11.2008. lēmumu Nr.190 un saistošajiem noteikumiem Nr. 32 “Par detālplānojuma Ādažu novada Kadagas ciema nekustamajam īpašumam Lāceņu ielā 1 grafisko daļu un teritorijas izmantošanas un apbūves noteikumiem” (paziņojums par detālplānojuma apstiprināšanu publicēts oficiālajā laikrakstā „Latvijas Vēstnesis” 04.12.2008., Nr.160) turpmāk – Detālplānojums Nr.1);
2. ar Ādažu novada domes 25.02.2014. lēmumu Nr. 34 “Par Ādažu novada Kadagas ciema nekustamā īpašuma Lāceņu ielā 1 detālplānojuma projekta apstiprināšanu” (lēmums publicēts oficiālajā laikrakstā „Latvijas Vēstnesis” 10.03.2014., Nr.49) tai pašai teritorijai ir izstrādāts un apstiprināts jauns detālplānojums (turpmāk – Detālplānojums Nr.2);
3. apstiprinot Detālplānojumu Nr.2, nav atcelti Ādažu novada domes 25.11.2008. saistošie noteikumi Nr.32 “Par detālplānojuma Ādažu novada Kadagas ciema nekustamajam īpašumam Lāceņu ielā 1 grafisko daļu un teritorijas izmantošanas un apbūves noteikumiem”” (Detālplānojums Nr.1) un tie ir spēkā;
4. Detālplānojumu teritorijā šobrīd ietilpst 5 nekustamie īpašumi:

- nekustamais īpašums ar kadastra Nr. 80440020311, kas sastāv no zemes vienības Lāceņu ielā 1, Kadagā, Ādažu pag., Ādažu nov., ar kadastra apzīmējumu 80440020297, un īpašuma tiesības uz to ir nostiprinātas Ādažu pagasta zemesgrāmatas nodalījumā Nr. 100000536463 Vārds Uzvārds;

- nekustamais īpašums ar kadastra Nr. 80440020110, kas sastāv no zemes vienības Lāceņu ielā 1A, Kadagā, Ādažu pag., Ādažu nov., ar kadastra apzīmējumu 80440020298, un īpašuma tiesības uz to ir nostiprinātas Ādažu pagasta zemesgrāmatas nodalījumā Nr. 100000466454 Vārds Uzvārds;

- nekustamais īpašums ar kadastra Nr. 80440020303, kas sastāv no zemes vienības Lāceņu ielā 3, Kadagā, Ādažu pag., Ādažu nov., ar kadastra apzīmējumu 80440020296, un īpašuma tiesības uz to ir nostiprinātas Ādažu pagasta zemesgrāmatas nodalījumā Nr. 100000536461 Vārds Uzvārds;

- nekustamais īpašums “Mežaparka ceļš” (kadastra Nr. 80440050120), kas, t.sk., sastāv no zemes vienības ar kadastra apzīmējumu 80440020287, un īpašuma tiesības uz to ir nostiprinātas Ādažu pagasta zemesgrāmatas nodalījumā Nr. 100000554493 Ādažu novada pašvaldībai;

- nekustamais īpašums “Lāceņu iela” (kadastra Nr. 80440020339), kas sastāv no zemes vienības ar kadastra apzīmējumu 80440020339, un īpašuma tiesības uz to ir nostiprinātas Ādažu pagasta zemesgrāmatas nodalījumā Nr. 100000581704 Ādažu novada pašvaldībai;

5) Detālplānojums Nr.2 ir daļēji īstenots – veikta īpašuma sadale apbūves gabalos un zemes vienībās uzsākta būvniecība;

7) Detālplānojuma Nr.1 atcelšana nepieciešama, lai novērstu situāciju, ka teritorijā vienlaicīgi ir spēkā divi detālplānojumi ar atšķirīgiem risinājumiem un abi detālplānojumi pieejami kā spēkā esoši Teritorijas attīstības plānošanas informācijas sistēmā (turpmāk – TAPIS);

8) Detālplānojuma atcelšana neradīs sabiedrības, nekustamā īpašuma īpašnieku Detālplānojuma teritorijā un Ādažu novada pašvaldības interešu aizskārumu;

9) saistošo noteikumu “Par Ādažu novada domes 25.11.2008. saistošo noteikumu Nr.32 “Par detālplānojuma Ādažu novada Kadagas ciema nekustamajam īpašumam Lāceņu ielā 1 grafisko daļu un teritorijas izmantošanas un apbūves noteikumiem”” atzīšanu par spēku zaudējušiem” projekts publicēts 22.11.2024. pašvaldības tīmekļvietnē [www.adazunovads.lv](http://www.adazunovads.lv);

1. Pašvaldību likuma 4.panta pirmās daļas 15. punkts un 10.panta pirmās daļas 1.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir izdot saistošos noteikumus, tostarp pašvaldības nolikumu, kā arī saistošos noteikumus par pašvaldības budžetu un teritorijas plānojumu;
2. Pašvaldību likuma 44.panta otrā daļa noteic, ka dome var izdot saistošos noteikumus, lai nodrošinātu pašvaldības autonomo funkciju izpildi, ievērojot likumos vai Ministru kabineta noteikumos paredzēto funkciju izpildes kārtību;
3. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu;
4. Teritorijas attīstības plānošanas likuma Pārejas noteikumu 10.pants noteic, ka pēc Teritorijas attīstības plānošanas likuma spēkā stāšanās ir spēkā detālplānojumi, kas apstiprināti ar pašvaldības saistošajiem noteikumiem;
5. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punkts noteic, ka visus pašvaldības lēmumus, kas saistīti ar plānošanas dokumentu izstrādi un apstiprināšanu, pašvaldība piecu darbdienu laikā pēc to spēkā stāšanās ievieto Teritorijas attīstības plānošanas informācijas sistēmā, pašvaldības tīmekļa vietnē, kā arī nodrošina informācijas pieejamību citos sabiedrībai pieejamos veidos**;**
6. **Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 131.1 punkts noteic, ka** **papildus teritorijas plānošanas procesam spēkā esošo detālplānojumu pārskatīšanu un izvērtēšanu pašvaldība var veikt detālplānojumu īstenošanas uzraudzības ietvaros;**
7. **Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 131.3 punkts noteic, ka pēc detālplānojuma izvērtēšanas pašvaldības dome lemj par detālplānojuma atcelšanu vai tā risinājumu iekļaušanu teritorijas plānojumā vai lokālplānojumā,**

pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 1.punktu, 44.panta otro daļu, Teritorijas attīstības plānošanas likuma 12.panta trešo daļu un tā Pārejas noteikumu 10.punktu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punktu, 131.1 punktu un 131.3 punktu, kā arī ņemot vērā domes Attīstības komitejas 13.11.2024. atzinumu, Ādažu novada pašvaldības dome

**NOLEMJ:**

1. Apstiprināt Ādažu novada pašvaldības domes saistošos noteikumus Nr. \_\_/2024 “Par Ādažu novada domes 25.11.2008. saistošo noteikumu Nr.32 “Par detālplānojuma Ādažu novada Kadagas ciema nekustamajam īpašumam Lāceņu ielā 1 grafisko daļu un teritorijas izmantošanas un apbūves noteikumiem”” atzīšanu par spēku zaudējušiem”.
2. Uzdot pašvaldības Centrālās pārvaldes Teritorijas plānošanas nodaļai lēmumu un saistošos noteikumus ievietot Teritorijas attīstības plānošanas informācijas sistēmā (TAPIS) un publicēt saistošos noteikumus oficiālajā izdevumā “Latvijas Vēstnesis”, kā arī paziņojumu par saistošo noteikumu pieņemšanu publicēt pašvaldības informatīvajā izdevumā “Ādažu Novada Vēstis” un pašvaldības tīmekļa vietnē [www.adazunovads.lv](http://www.adazunovads.lv).
3. Par lēmuma izpildi atbild pašvaldības Centrālās pārvaldes Teritorijas plānošanas nodaļa.
4. Pašvaldības izpilddirektora vietniecei veikt šī lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@TPN

@IDRV

@NĪN

Īpašnieki:

Indra Murziņa, 20203786